במסגרת התואר הראשון במשפטים תרכשו הכשרה משפטית רחבה המקיפה את כל תחומי העיסוק המשפטי: משפט מסחרי, משפט אזרחי, משפט פלילי, משפט ציבורי ומשפט בינלאומי. קורסי הבחירה, הסדנאות המשפטיות הייחודיות והפרויקטים הבינלאומיים מאפשרים לכל סטודנט להתעמק בתחום המשפטי הקרוב ללבו.
סטודנטים המעוניינים לשלב את העיסוק המשפטי עם תעסוקה בתחום הכלכלי יכולים לשלב את לימודי המשפטים עם לימודי כלכלה. בנוסף יכולים גם להמשיך ללימודי תואר שני במגוון תוכניות לימוד שמציעה המכללה.